ছাত্রজীবন থেকে অদ্যাবধি চাঁপাইনবাবগঞ্জের সাহিত্য, সাংস্কৃতিক কর্মকান্ডের সাথে তিনি সক্রিয়ভাবে জড়িত। তাঁর রচিত অসংখ্য কবিতা, ছড়া, গান, গল্প, ফিচার দেশের বিভিন্ন পত্র-পত্রিকায় প্রকাশিত হয়েছে। সাংবাদিক হিসেবেও তাঁর খ্যাতি রয়েছে। সেই সময়কার তুখোড় সাহিত্যকর্মী মোহিত কুমার দাঁ চাঁপাইনবাবগঞ্জের প্রথম প্রেসক্লাব (১৯৬৩ সালে গঠিত)-নবাবগঞ্জ প্রেসক্লাব ও নবাবগঞ্জ সাংবাদিক সমিতির ছিলেন প্রতিষ্ঠাতা সদস্য। ১৯৬১ সাল থেকে ১৯৭৩ সাল পর্যন্ত জাতীয় দৈনিক ইত্তেফাকের চাঁপাইনবাবগঞ্জের নিজস্ব সংবাদদাতা হিসেবে দায়িত্ব পালন করেন প্রবীণ এই সাংবাদিক।